``குழந்தை பிறப்புக்குப் பிறகு தம்பதியரிடம் ஏற்படும் இடைவெளிதான் இதுபோன்ற சம்பவங்களுக்குக் காரணமாகும். உதாரணமாக காதலித்துத் திருமணம் செய்துகொள்ளும் தம்பதிகளில், திருமணத்துக்கு முன் பெண்கள் சொல்வதை எல்லாம் ஆண்கள் கேட்பார்கள். திருமணம் முடிந்து குழந்தைகள் பிறந்ததும் அது தலைகீழாக மாறிவிடும். வேலை, குடும்பம் என மற்ற விஷயங்களில் தன் முழுக் கவனத்தையும் செலுத்தி மனைவியைக் கண்டுகொள்ள மாட்டார்கள். வீட்டில் பார்த்து வைக்கும் திருமணங்களில்கூட ஆரம்பத்தில் மனைவியின்மீது செலுத்தும் கவனம் நாளடைவில் இருக்காது. அப்போது பெண்கள் மிகவும் தனிமையை உணர்வார்கள். அந்த நேரங்களில் தெரிந்தவர்கள், நண்பர்கள் என யாராவது கொஞ்சம் அன்பாகப் பேசினால்கூட அவர்களுக்கு அடிமையாகிவிடுவார்கள். இதுபோன்ற சம்பவங்களால்தாம் அவர்கள் மாற்றுப்பாதையைத் தேர்ந்தெடுக்கிறார்கள். வீட்டைவிட்டு வெளியேறவும் முடிவு செய்கிறார்கள். குழந்தைகள் அதற்குத் தடையாக இருந்தால் அவர்களைக் கொலை செய்துவிட முடிவெடுக்கிறார்கள்.